aký je rozdiel medzi bankopoistením a rizikovým životným poistením?
bankopoistenie je poistný produkt banky v spolupráci so zmluvnou poisťovňou, ktorý ponúka určité preddefinované rozsahy krytia. jeho cena sa vypočíta ako určité percento zo splátky hypotéky, výšky hypotéky alebo výšky poistnej sumy. nevýhodou je flexibilita, viazanosť na produkt hypotéky a minimálne skúmanie zdr. stavu, ktorý má na plnenie zásadný vplyv.  
rizikové životné poistenie je samostatný finančný produkt poisťovní, obsahuje niekoľko desiatok pripoistení, ktoré je možné ľubovoľne kombinovať a nastavovať. rizikové životné poistenie obsahuje zľavy za počet pripoistení či výšku poistného a poisťovňa vychádza pri výpočte ceny z veku poisteného a výšky nastaveného krytia.
poistenie zdieľaného rizika smrti alebo invalidity znamená, že klient má poistenú aj smrť aj invaliditu, avšak poisťovňa vypláca len prvú poistnú udalosť, ktorá nastane t.j. buď invalidita alebo smrť.